Cairngorm Mountains
Store norske leksikon,Geografi,Verdens geografi,Europa,Storbritannia og Nord-Irlands geografi
Cairngorm Mountains er det høyeste fjellmassivet i Storbritannia, Skottland og er en utløper av Grampian Mountains.
Det høyeste fjellet er Ben Macdui, 1309 meter over havet. Det er dessuten det nest høyeste fjellet i Storbritannia. Fjellmassivet har navn etter toppen Cairn Gorm, 1245 meter over havet, og har gitt navn til Cairngorm National Park. Nasjonalparken ble opprettet i 2002, har et areal på 4528 kvadrakilometer og består i tillegg av områdene Angus Glens, Monadhliath og Strathspey.Området er populært blant fjellvandrere, klatrere og fiskere om sommeren og skiturister om vinteren. Det går en kabelbane nesten opp til toppen av Cairn Gorm. Les mer i Store norske leksikon Storbritannia Skottland Eksterne lenker Cairngorm National Park